|  |
| --- |
| Бұйрығына 1-қосымша |

**Қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысымен краудфандингтік платформаларда жасалған шарттар, сондай-ақ резиденттер мен бейрезиденттерге төленген сыйақылар туралы мәліметтерді мемлекеттік кіріс органдарына ұсыну қағидалары**

**1 тарау. Жалпы ережелер**

1. Осы қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысымен краудфандингтік платформаларда жасалған шарттар, сондай-ақ резиденттер мен бейрезиденттерге төленген сыйақылар туралы мәліметтерді мемлекеттік кіріс органдарына ұсыну қағидалары (бұдан әрі – Қағидалар), «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 26-бабының 29 тармағына және «Мемлекеттік статистика туралы» Қазақстан Республикасы Заңының 16-бабының 3 тармағының 2) тармақшасына сәйкес әзірленген және қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысымен краудфандингтік платформаларда жасалған шарттар, сондай-ақ резиденттер мен бейрезиденттерге төленген сыйақылар туралы мәліметтерді (бұдан әрі - мәлімет) мемлекеттік кіріс органдарына ұсыну тәртібін айқындайды.

**2 тарау. Қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысымен краудфандингтік платформаларда жасалған шарттар, сондай-ақ резиденттер мен бейрезиденттерге төленген сыйақылар туралы мәліметтерді мемлекеттік кіріс органдарына ұсыну тәртібі**

2. Мәліметтерді осы бұйрыққа 2-қосымшаға сәйкес нысан бойынша есепті жылдан кейінгі жылдың екінші айының 25-күнінен кешіктірмей жыл сайын мемлекеттік кіріс органдарына қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысы ұсынады.

3. Мәліметтерді мемлекеттік кіріс органына «Астана» халықаралық қаржы орталығының автоматтандырылған ақпараттық жүйесінен Қазақстан Республикасы Қаржы министрлігі Мемлекеттік кірістер комитетінің «Smart Data Finance» ақпараттық жүйесіне қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысы ұсынады.

4. Қазақстан Республикасы Қаржы министрлігінің Мемлекеттік кірістер комитеті Қағидалар шеңберінде алынған ақпараттың Қазақстан Республикасының салық және банк құпиясын құрайтын және өзге де заңмен қорғалатын ақпаратты жария етпеу, оның жария етілуіне жол бермеу туралы заңнама талаптарының сақталуын қамтамасыз етеді.